姜相峰
作者：郭正
朝代：宋

paragraphs: 青山爲主身爲客，主人借客青山宅。
白雲自在千里飛，長松不換三冬碧。
藤枯誰與寫作龍，龜老何年化爲石。
落花流水發源深，鳴雁過江悲晚色。
家無妻子心無累，頂冒寒霜踵藏息。
月明舞影聊盡歡，一點塵寰不留迹。
儻來軒冕真可嗟，朝爲公卿暮逋謫。
屈原賈誼爾爲誰，問君何似青山客。